text: N'ai pas nommé tous les enfans
   Qu'ot Marcadigas li gentis
   De done Ynabele au cler vis.
   Trois filles orent, dont l'ainsnée
   Fu Elyador apelée ;
   Et l'autre ot non Feniadisse,
   Qui n'estoit ne laide ne nice,
   Mais bonne et bele et ensaignie
   Si que de tous biens fu garnie;
   Et la tierce avoit non Marine,
   Qui tant par avoit biauté fine
   Que nature faire le sot,
   Qui le fist au miex qu'ele pot.
   Si gentement estoit taillié
   Que se on l'eüst souhaidié ;
   Car en li former à droiture
   Mist Diex entierement sa cure.
   Nature riens n'i oublia ;
   Car je croi Diex li commanda.
   Pour ce n'i osa oublier
   Rien que Diex li volt commander,
   PageV01P010
   Et ele fist si le commant,
   Qu'ele fu bele et avenant.
  